Šermano skveras

Šermano skveras (angl. Sherman Square) – viešoji vieta, esanti 72-osios ir Brodvėjaus gatvių sankryžoje, Aukštutiniame Vestsaide, Manhatane, Niujorke. Šį mažą žemės plotą miestas nupirko 1849 m. ir 1891 m. pavadino jį kadaise netoliese gyvenusio William Tecumseh Sherman vardu. Pietuose skveras ribojasi su 72-ąja gatve, šiaurėje su Verdžio skveru. 1960-ais ir 1970-ais metais kaimyniniai Verdžio ir Šermano skverai, vietiniams gyventojams buvo geriau žinomi „adatų parko“ pavadinimu. Pagal šį terminą buvo pavadintas 1971 m. filmas „Panika adatų parke“ (The Panic in Needle Park), kurio veiksmas vyko Šermano skvere. Šis skveras taip pat yra žinomas dėl savo elegantiškų metro rūmų, kurių mieste liko tik trys.